Lav et referat af nedenstående tekst:

Tekst:
Et fald igennem et tag på en byggeplads i Dragør kostede i august 2016 den 48-årige litauer Alvidas Jančauskas livet. Da Alvidas Jančauskas under arbejdet på taget trådte på en lægte, som var fastgjort under tagspærene, gav lægten efter, og Alvidas Jančauskas styrtede mod jorden, hvor han brækkede ryg- og nakkehvirvler, fik kraniebrud og brækkede flere knogler i ansigtet. Alvidas Jančauskas døde mandag 29. august 2016 efter 27 dage i koma. Ifølge Arbejdstilsynet var der ikke etableret nogen former for sikring imod gennemstyrtning i tagkonstruktionen. På grund af den dårlige sikkerhed i forbindelse med ulykken indstillede Arbejdstilsynet til anklagemyndigheden, at der blev rejst retslig tiltale mod L.J Montage. Det skriver 3F i en pressemeddelelse. Anklagemyndighedens påstand lød på en bøde på 70.000 kroner. L.J. Montage undgik dog retssag ved blot at indvilge i at betale de 70.000 kroner.

Referat:
Tømrer- og snedker virksomheden L.J. Montage fra Arden er blevet idømt bøde efter en af deres arbejdere døde i en ulykke sidste år.